ดาวิกา โฮร์เน่

ดาวิกา โฮร์เน่ (เกิด 16 พฤษภาคม พ.ศ. 2535)  เป็นนักแสดง นางแบบ และนักร้องลูกครึ่งไทย-เบลเยียม​ อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เธอโด่งดังจากภาพยนตร์เรื่อง พี่มาก..พระโขนง เธอได้รับรางวัลหลายรางวัลจากผลงานของเธอ ได้แก่ นักแสดงนำหญิงยอดเยี่ยมจากงาน "รางวัลภาพยนตร์ไทย ชมรมวิจารณ์บันเทิง" นักแสดงหญิงยอดเยี่ยม 2 ปีติดต่อกันจาก "รางวัลสมาคมผู้กำกับภาพยนตร์ไทย" และนักแสดงนำหญิงยอดเยี่ยมจาก "รางวัลภาพยนตร์แห่งชาติ สุพรรณหงส์ ครั้งที่ 25" จากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ ในปี 2566 เธอได้รับรางวัล "Best Global Teleplay Leading Actress" จาก "Global Arts and Television Heading Awards ครั้งที่ 36"

 ประวัติ 
ครอบครัว
ดาวิกาเกิดมามีพ่อเป็นชาวเบลเยียมและแม่ชาวไทยในกรุงเทพมหานคร สำหรับชื่อเล่นของเธอคือ ใหม่ ตั้งตามชื่อของใหม่ เจริญปุระ นักร้อง นักแสดงหญิงชื่อดังชาวไทย พ่อแม่ของเธอหย่าร้างกันเมื่อเธออายุเพียง 10 ขวบ จากนั้นแม่และน้าสาวก็เลี้ยงดูเธอมา อินสตาแกรมผู้จัดการส่วนตัวและเป็นคนสนิทของใหม่ดาวิกา "ใหม่ - เกล้า" เปิดใจที่แรก ความสัมพันธ์กับ "ชมพู่ อารยา"(3/4)นาทีที่ 6.44 อินสตาแกรมส่วนตัว ใหม่ ดาวิกา

ใน พ.ศ. 2557 ดาวิกาซื้อบ้าน หลังจากที่พ่อของเธอเกษียณอายุงาน เพื่อให้เขาและครอบครัวใหม่มาอยู่ในประเทศไทยเงินจากน้ำพักน้ำแรง 'ใหม่' ซื้อบ้านให้พ่อเป็นของขวัญลูกกตัญญู “ใหม่ ดาวิกา” ทุบกระปุกซื้อบ้านให้พ่อ

ดาวิกามีพี่สาวชาวเบลเยียมต่างมารดาสองคน ชื่อ เอเลนา และดาวิเนีย ทั้งสองสมรสแล้ว ดาวิกามีหลานหลายคน หนึ่งในนั้นชื่อ Josephine Charlotte Lecluyse เป็นบุตรสาวของดาวิเนีย และเป็นนางแบบสวยไม่เบา ‘Josephine Charlotte' หลานสาว ‘ใหม่ ดาวิกา''ใหม่-ดาวิกา' อวดหุ่นเฟิร์มในชุดสุดเซ็กซี่ พร้อมชมแฟชั่นโชว์กลางกรุงปารีส!

 การศึกษา 
ดาวิกาศึกษาระดับอนุบาลศึกษาถึงมัธยมศึกษาตอนต้นที่โรงเรียนพระหฤทัยดอนเมือง และมัธยมศึกษาตอนปลายที่โรงเรียนนานาชาติเกวลี จบการศึกษาระดับปริญญาตรี ณ วิทยาลัยนิเทศศาสตร์ มหาวิทยาลัยรังสิต (หลักสูตรนานาชาติ)ประวัติ "ใหม่ ดาวิกา" วัยรุ่นสาวสวยที่มีทั้งความมั่นใจ การวางตัว และทำเพื่อสังคม sanook สืบค้นเมื่อ 28 เมษายน 2566 และจบระดับปริญญาโท ณ วิทยาลัยนิเทศศาสตร์ มหาวิทยาลัยรังสิตใหม่ ดาวิกา สุดดีใจ ทำสำเร็จ เรียนจบปริญญาโท ได้เป็นมหาบัณฑิต ไทยรัฐ สืบค้นเมื่อ 25 มิถุนายน 2564

 อาชีพ 
ใน พ.ศ. 2553 ดาวิกาเริ่มต้นเป็นนางแบบก่อนประเดิมงานแสดงในบทนางเอกในละครโทรทัศน์เรื่อง เงากามเทพ ที่ผลิตโดยกันตนา ออกอากาศทางช่อง 7 และมีชื่อเสียงจากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ ภาพยนตร์ที่กำกับโดยนวพล ธำรงรัตนฤทธิ์ ซึ่งชนะถึง 8 สาขาจากงานรางวัลภาพยนตร์แห่งชาติ สุพรรณหงส์ ครั้งที่ 25 ใน พ.ศ. 2556 เธอได้แสดงเป็น "แม่นาค" ในภาพยนตร์เรื่อง พี่มาก..พระโขนง ซึ่งเป็นภาพยนตร์ที่ประสบความสำเร็จอย่างสูงทำรายได้กว่า 1 พันล้านบาท พี่มากพระโขนงเป็นภาพยนตร์ที่ทำรายได้ทะลุบ็อกซ์ออฟฟิศในหลายเมืองในเอเชียและออสเตรเลีย

ใน พ.ศ. 2558 ดาวิกาตัดสินใจไม่ต่อสัญญากับช่อง 7 ทำให้เธอกลายเป็นนักแสดงอิสระผจก.ปลอบอย่าไปใส่ใจคำว่าเนรคุณ 'ใหม่ ดาวิกา' พร้อมเป็นนักแสดงอิสระ

ใน ค.ศ. 2559 ดาวิกากลับสู่จอเงินอีกครั้งด้วยภาพยนตร์ตลกเรื่อง 20 ใหม่ ยูเทิร์นวัย หัวใจรีเทิร์น ที่ดัดแปลงมาจากภาพยนตร์สุดฮิตของเกาหลีเรื่อง มหัศจรรย์ย้อนเวลาคุณย่าวัยใส เมื่อ พ.ศ. 2557

ใน พ.ศ. 2562 ดาวิกาได้แสดงนำในละครเรื่อง รักฉุดใจนายฉุกเฉิน ประกบซันนี่ สุวรรณเมธานนท์ และวงศ์รวี นทีธร ซึ่งประสบความสำเร็จไปทั่วโลก เธอร่วมงานกับนักร้องหญิงชาวเกาหลีใต้ อาลี หรือโช ย็อง-จิน ในมิวสิกวิดีโอเพลง "No Way" ภายใต้สังกัด Genie Music และนักร้องชายชาวเวียดนาม เซิน ตุ่ง เอ็มทีพี ในมิวสิกวิดีโอเพลง "Run Now"

ใน พ.ศ. 2565 ดาวิกาได้แสดงเป็น “นับดาว” ในละครโรแมนติกเรื่อง คืนนับดาว ประกบวชิรวิชญ์ ชีวอารี ที่ประสบความสำเร็จทั้งตลาดในประเทศและต่างประเทศ และติดเทรนด์อันดับ 1 ของประเทศไทยและอันดับ 2 ของโลก เธอยังแสดงเป็น "คีติกา" ใน จังหวะหัวใจนายสะอาด ทางพีพีทีวี เอชดี ประกบกับพุฒิชัย เกษตรสิน

ใน พ.ศ. 2566 ดาวิกาได้แสดงนำเป็น เวนิการ์ ในเรื่อง รัก/ร้าย ร่วมกับศุภศิษฏ์ จงชีวีวัฒน์ และเจษฎ์พิพัฒ ติละพรพัฒน์ ทางช่องวัน 31ใหม่ ดาวิกา ประกบ 2 พระเอก เจษ-มิว ประชันดราม่าสุดเข้มข้นในละคร "รัก/ร้าย"

ใน พ.ศ. 2567 ดาวิกาได้แสดงเป็นท้าวศรีสุดาจันทร์ ในละครย้อนยุคเรื่อง แม่หยัว ประกบกับธนภัทร กาวิละ และธีรภัทร์ สัจจกุล"แม่หยัว" เปิดตัวทรงพลัง "ใหม่ ดาวิกา" เป็น "ท้าวศรีสุดาจันทร์" แม่อยู่หัวองค์เดียวแห่งอโยธยา

 ธุรกิจ 

ในวันที่ 4 ธันวาคม พ.ศ. 2566 ดาวิกา และฉันทวิชช์ ได้ร่วมกันจดทะเบียนก่อตั้งบริษัทตัวแทนจัดหา นักร้อง นักแสดง (เอเจนซี่) เป็นของตัวเองภายใต้ชื่อ ไมน์ มีเดีย โปรดัคชั่น ด้วยทุนจดทะเบียน 1 ล้านบาท โดยมีดาวิกา เป็นกรรมการผู้มีอำนาจบริษัท ไมน์ มีเดีย โปรดัคชั่น จำกัด

 การร่วมงาน 
ใน พ.ศ. 2560 ดาวิกาเป็นนางแบบให้กับ ไมเคิล คอร์ส ในงานสัปดาห์แฟชั่นนิวยอร์ก ค.ศ. 2017 เธอเป็นโฆษกของแบรนด์ดังลอรีอัล เมื่อวันที่ 30 กันยายน พ.ศ. 2561 เธอได้เดินบนรันเวย์ในงานสัปดาห์แฟชั่นปารีส ที่เมืองมิลาน ประเทศอิตาลี ระหว่างงาน "สัปดาห์แฟชั่นมิลาน" คอลเลกชั่นสปริง/ซัมเมอร์ เธอได้เดินบนรันเวย์สำหรับ "เสื้อผ้าสำเร็จรูป" ของ Dolce & Gabbana ตามข้อมูลของโว้ก เธอเป็น "Milan Fashion Week's Most Compelling Newcomer"

ใน พ.ศ. 2560 ดาวิกาได้รับเลือกให้เป็นแบรนด์แอมบาสเดอร์คนใหม่ของแว่นตาโบลอน (ก่อนที่จะเปลี่ยนมาเป็น ญาญ่า อุรัสยา เสปอร์บันด์ ในปัจจุบัน)

ดาวิกาได้แสดงในฟังก์ชันวิดีโอในแอปของแบรนด์แฟชั่น Pomelo ซึ่งเป็นกิจกรรมช้อปปิงแบบสด ๆ ที่สามารถมีส่วนร่วมและโต้ตอบได้ เธอเป็นแบรนด์แอมบาสเดอร์ให้กับ "แบรนด์รังนก" เครื่องดื่มเพื่อสุขภาพ

 ภาพลักษณ์ส่วนตัว 
ดาวิกามีผู้ติดตามบนอินสตาแกรมมากกว่า 18.3 ล้านคน ถือเป็นศิลปินหญิงที่มีผู้ติดตามมากที่สุดในวงการบันเทิงไทย ตั้งแต่ พ.ศ. 2561 ดาวิกาคบหาดูใจกับนักแสดงรุ่นพี่ ฉันทวิชช์ ธนะเสวี ซึ่งทั้งคู่พบกันในกองถ่ายละครเรื่อง ชายไม่จริง หญิงแท้ เธอมีช่องยูทูบอย่างเป็นทางการของเธอชื่อ "Davikah Channel" ซึ่งเธออัปโหลดมิวสิกวิดีโอและการถ่ายทอดสดทั้งหมดของเธอ

ในวันที่ 11 มิถุนายน พ.ศ. 2568 ฉันทวิชช์ได้ตัดสินใจขอดาวิกาแต่งงานด้วยแหวนเพชรเม็ดโต

สื่อบันเทิง
ประเทศไทย
ในช่วงเข้าวงการในช่วงแรกๆของดาวิกา มักถูกมองจากสื่อว่าเป็น "นางเอกเจ้าน้ำตา"ค้นชีวิตนางเอกเจ้าน้ำตา'ใหม่-ดาวิกา'ใหม่ได้รับฉายา นางเอกเจ้าน้ำตาใหม่หวั่นตาบอดเพราะโรคตาแห้ง เพราะร้องไห้ถี่มากในละคร และมีละครดรามาและได้รับเรตติ้งที่สูงติดต่อกันหลายเรื่อง'ใหม่'หวั่นตาบอดเพราะโรคตาแห้ง ถึงขนาดมีช่วงที่ต้องเข้าโรงพยาบาล เนื่องจากตาแห้งบ่อย และเป็นหนอง หลังจากภาพยนตร์ พี่มาก..พระโขนง ที่ประสบความสำเร็จเป็นอย่างมาก ใน พ.ศ. 2556 ภาพลักษณที่สื่อมองเปลี่ยนไป คือ "นางเอกพันล้าน" ดาวิกาถูกจับตามองจากสื่อมากขึ้น ขยับตัวไปทางไหน มักจะเป็นข่าวอยู่เสมอ จนได้อีกหนึ่งฉายาไปครองคือ '"เจ้าแม่ร้อยดรามาฆ่าไม่ตาย" ‘ใหม่-ดาวิกา’ ขอบคุณ ‘อ๊อฟ-พงษ์พัฒน์’ อยากร่วมงาน ยิ้มรับฉายา ‘เจ้าแม่ร้อยดราม่าฆ่าไม่ตาย’ (คลิป)ใหม่ได้รับฉายา เจ้าแม่ร้อยดราม่าฆ่าไม่ตาย'ใหม่' ชินแล้วคนจับเทียบ 'ชมพู่' ขำฉายาร้อยดราม่าฆ่าไม่ตาย

ต่างประเทศ
พ.ศ. 2016 ดาวิกา ถูกจัดอันดับเป็นอันดับ 13 ใน 55 ที่มีใบหน้าที่เป็นเอกลักษณ์เหมาะสมกับวงการแฟชั่นฝ่ายหญิงของทวีปเอเชียใบหน้าที่เป็นเอกลักษณ์เหมาะสมกับวงการแฟชั่นฝ่ายหญิงของฝั่งเอเชีย'ใหม่-แต้ว-มาริโอ้-เจมส์จิ' ติด Top 55 ดารา-ไอดอล 40 ประเทศ ของ I-MAGAZINE INC ร่วมมือกับ ADOBE BEHANCE'S ARTISTS โดยอาศัยความร่วมมือจาก 40 ประเทศ, 380 ช่างภาพมืออาชีพ, DESIGNERS, MAKEUP ARTISTS, STYLISTS, EDITORS AND ทีมงาน I-MAGAZINE IN-HOUSE จากประเทศ อังกฤษ จีน ฮ่องกง เกาหลีใต้ แบ่งการคัดเลือกเป็น 6 หมวด  จากรูป-วิดีโอจำนวน 35,000 ชิ้น  ใช้เวลา 3 เดือนสำหรับในการจัดการหารายชื่อสุดท้ายของแต่ละหมวดผลจัดอันดับTOP 55 ดารา-ไอดอล FASHION FACE AWARD YEAR 2016 โดย ช่างภาพ/สไตลิส/เมคอัพอารต์ติส/ดีไซเนอร์/ทีมนิตยสาร

  กิจกรรมเพื่อสังคม 
วันที่ 24 พฤษภาคม พ.ศ. 2560 องค์การยูนิเซฟ ไทยแลนด์ ประกาศแต่งตั้ง เฟรนส์ออฟยูนิเซฟ ให้ดาวิกามีบทบาทหน้าที่เป็นกระบอกเสียงให้แก่เด็ก ๆ เรียกร้องให้สังคมไทยหันมาร่วมกันแก้ปัญหาความเหลื่อมล้ำเพื่อให้เด็กทุกคนมีโอกาสเท่าเทียมกัน

ดาวิกา กล่าวว่า "ใหม่ลงพื้นที่ที่แม่ฮ่องสอนกับยูนิเซฟ ทำให้รู้สึกว่าในโลกเรายังมีชีวิตอีกหลายชีวิตที่ต้องการโอกาสที่เท่าเทียมกัน และยังมีเด็กอีกมากที่มีชีวิตอยู่กับความยากลำบาก เช่น เด็กอพยพ ซึ่งควรจะได้รับโอกาสที่เท่าเทียมกับเด็กคนอื่นๆ ดังนั้น เราควรส่งเสริมให้น้อง ๆ เหล่านี้ไปให้ไกลที่สุดเท่าที่จะไปได้ ใหม่จะมุ่งมั่นทำงานกับยูนิเซฟผลักดันเรื่องความเท่าเทียมให้กับเด็กทุกคนในประเทศไทยให้มากที่สุดเท่าที่จะทำได้ค่ะ" ประกาศแต่งตั้ง Friends of UNICEF ให้ ดาวิกามีบทบาทหน้าที่เป็นกระบอกเสียงให้แก่เด็กๆ

 จุดยืนทางการเมือง 
ดาวิกาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 คนบันเทิงแห่เคลื่อนไหว ต่อเหตุการณ์สลายการชุมนุมโดยใช้ความรุนแรงศิลปิน-ดารา พร้อมใจโพสต์ข้อความ ไม่สนับสนุนความรุนแรงทุกรูปแบบ“คนบันเทิง” ไม่สนับสนุนการใช้ความรุนแรงทุกกรณี!เหล่าดาราคนดัง ประณามเจ้าหน้าที่ตร. ลั่นไม่สนับสนุนความรุนแรงทุกรูปแบบกลุ่มดารา ออกโรงประณามความรุนแรง เหตุสลายม็อบ 16 ตุลา - ยอมยกเลิกงาน แม้ไม่ได้เงิน  นอกจากนี้เธอยังเรียกร้องวัคซีนในช่วงระหว่างการระบาดทั่วของโควิด-19 ในประเทศไทย ใหม่-ดาวิกา โพสต์ผ่านอินสตาแกรมที่มียอดติดตามกว่า 14 ล้าน เรียกร้องรัฐ “ประชาชนควรได้รับวัคซีนคุณภาพโดยไม่ต้องเสียเงิน”“ใหม่ ดาวิกา” เรียกร้อง ขอวัคซีนดี-ฟรี-มีคุณภาพ-ทั่วถึง แก่ประชาชน'ใหม่ ดาวิกา' ร่วม call out เรียกร้องขอวัคซีนคุณภาพ หลังผู้ยอดติดเชื้อพุ่ง 1.3 หมื่นคน

 ผลงานการแสดง 
 ผู้จัดละคร 
 พ.ศ.  เรื่อง  หมายเหตุ 2568 CLAIREBELL คลั่ง/รัก/นักโทษ  

 ละครโทรทัศน์และซีรีส์ 
 รายชื่อผลงานละครของ " ดาวิกา โฮร์เน่ " ในฐานะนักแสดงสังกัดสถานีโทรทัศน์สีกองทัพบกช่อง 7
 พ.ศ.  เรื่อง  บทบาท 2553 เงากามเทพ ดอกเทียน บุญแช่ม / ดอกเทียน ทักษสุต 2554 เหนือมนุษย์ อินทุกา (กระถิน) ดอกแก้ว  ดอกแก้ว (แก้ว) 2555 มาหยารัศมี  เดือนแรม มณีกุล/มาหยารัศมี ตะวันทอแสง  รสา อรุณเรืองรอง (รส) 2556 ร้อยเล่ห์เสน่ห์ลวง อนุช วิชเวทย์ (นุช) 2557 กุหลาบร้ายของนายตะวัน  โรสริน (โรส) 2558 นางชฎา  ริลณี รักถิ่น (ริน)
 รายชื่อผลงานละครของ " ดาวิกา โฮร์เน่ " ในฐานะนักแสดงอิสระ
 พ.ศ.  เรื่อง  บทบาท ออกอากาศ 2559  เจ้าเวหา ตอน ฝั่งน้ำจรดฝั่งฟ้า เรือเอกหญิงทับทิม วิริยะกุลชัย (ทิม) (รับเชิญ)ทรูโฟร์ยู เพลิงนรี ริสา ฉันฑพัฒน์ / พริริสา รวีวุธ / เจ้าหญิงพรีริสา (ริสา) ช่อง 3 เอชดี 2560 ไดอารี่ตุ๊ดซี่ส์ เดอะ ซีรีส์ ซีซั่น 2  เจนนี่ จีเอ็มเอ็ม 25 บ่วงบรรจถรณ์  แพรนวล (แพร) ช่อง 3 เอชดี ชายไม่จริงหญิงแท้ ศริน มุ่งมั่น (ริน) / ศรัณยา เลิศกัลยา (ซิน) ตอนปลอมตัวเป็นกระเทยช่องวัน 31 2561 นางสาวไม่จำกัดนามสกุล กัญญา พยุหะ (เรียม) 2562 My Ambulance รักฉุดใจนายฉุกเฉิน ทานตะวัน 2564 วันทอง นางพิมพิลาไลย / นางวันทอง 2565 จังหวะหัวใจนายสะอาด (You are my heartbeat) คีติกา ดิลกถาวร / กังหันPPTV คืนนับดาว (Astrophile)  นับดาว จีเอ็มเอ็ม 25 2566 รัก/ร้าย เวนิการ์ ช่องวัน 31 เรื่องตลก 69 ตุ้มNetflix 2567 แม่หยัว ท้าวศรีสุดาจันทร์ช่องวัน 31 2568 CLAIREBELL คลั่ง/รัก/นักโทษ มิ้นท์Typhoon Familyนัทนิชา นิหกรรม (นิชา) (รับเชิญ) tVN 2569 ปลายฟ้า สาวสวยสามวิญญาณ Trinity of souls ปลายฟ้า / เปลวรุ้ง / ประกายจันทร์ช่องวัน 31

 ภาพยนตร์ 
 ปี  เรื่อง  บทบาทหมายเหตุ 2555 ปิตุภูมิ พรมแดนแห่งรัก รศ. ดร.ราชิดา*ไม่มีกำหนดฉาย ภายหลังได้ฉายที่ ห้องประชุมอนุสรณ์สถาน 14 ตุลา 2556 พี่มาก..พระโขนง นาค 2557 แผลเก่า เรียม 2558 ฟรีแลนซ์..ห้ามป่วย ห้ามพัก ห้ามรักหมอ พ.ญ. ชนนิกานต์ กระจ่างศรัณย์ (อิม) 2559 20 ใหม่ ยูเทิร์นวัย หัวใจรีเทิร์น ย่าปานวาด (ป่าน) (ตอนสาว) 2568 ผีใช้ได้ค่ะ แนท  Inherit (ชื่อชั่วคราว) วรนาฏ

 ภาพยนตร์สั้น 
 พ.ศ.  เรื่อง  บทบาทหมายเหตุ 2558  ปริศนา“ปริศนา" หนังสั้นรณรงค์ต่อต้านการค้ามนุษย์  ใหม่   *ภาพยนตร์ที่ IOM X ร่วมกับ ไป่ตู้ เพื่อประชาสัมพันธ์การรณรงค์
ต่อต้านการค้ามนุษย์ในอุตสาหกรรมประมงในภูมิภาคเอเชียแปซิฟิกต่อต้านการค้ามนุษย์ในอุตสาหกรรมประมงในภูมิภาคเอเชียแปซิฟิก

 ผลงานเพลง 
 "คนที่ไว้ใจ" (เพลงประกอบละคร เงากามเทพ)
 "หอมละลาย" แทททูคัลเลอร์ feat. ใหม่ ดาวิกา (เพลงประกอบภาพยนตร์โฆษณา Comfort Luxury Natur)
 "เธอคือใคร" ร่วมกับ เจษฎาภรณ์ ผลดี(เพลงประกอบละคร เพลิงนรี)
 "ฉันจะฝันถึงเธอ" (เพลงประกอบภาพยนตร์ 20 ใหม่ ยูเทิร์นวัย หัวใจรีเทิร์น)(ต้นฉบับเพลงนี้คือ สุภัทรา อินทรภักดี)
 "เจ็ดวันที่ฉันเหงา" (เพลงประกอบภาพยนตร์ 20 ใหม่ ยูเทิร์นวัย หัวใจรีเทิร์น)(ต้นฉบับเพลงนี้คือ เพ็ญแข กัลจาฤกษ์)
 เด้งเลยดีกว่าใคร feat.ใหม่ ดาวิกา (เพลงประกอบภาพยนตร์โฆษณา Tipco Plus Collagen)
 "บล็อกละค่ะ" (เพลงประกอบภาพยนตร์โฆษณา Laurier Soft & Safe )
 "จริงไม่กลัว" (เพลงประกอบละคร ชายไม่จริง หญิงแท้) (ต้นฉบับเพลงนี้คือ คริสติน่า อากีล่าร์)
 "เธอไม่เคยรู้" (เพลงประกอบละคร ชายไม่จริง หญิงแท้) (ต้นฉบับเพลงนี้คือ คัทลียา แมคอินทอช)
 "ความจริงในใจ" ร่วมกับ ฉันทวิชช์ ธนะเสวี (เพลงประกอบละคร นางสาวไม่จำกัดนามสกุล)
 "ตกหลุกรัก" (เพลงประกอบซีรีส์ รักฉุดใจนายฉุกเฉิน)
 "เจ้าอารมณ์" อภิวัชร์ เอื้อถาวรสุข Feat.เปาวลี พรพิมล
 "ชอบป่ะเนี่ย" (ซิงเกิ้ลเดี่ยว ของ ดาวิกา)

 คอนเสิร์ต  
 STAR THEQUE GTH 11 ปีแสงคอนเสิร์ต คอนเสิร์ตอำลา จีเอ็มเอ็ม ไท หับ (2558)
 รวมวง Thongchai Concert (2559)

 รางวัลและการเสนอชื่อ 
 พ.ศ. รางวัล สาขา ผล ผลงานที่เข้าชิง 2554  สยามดารา สตาร์ส อวอร์ดส์ 2011รางวัลนักแสดงดาวรุ่งหญิงยอดเยี่ยม  เงากามเทพ รางวัลเมขลา ครั้งที่ 24 รางวัลดาวรุ่งหญิง มณีเมขลาดีเด่นยอดนิยม  ดอกแก้ว 2555  สยามดารา สตาร์ส อวอร์ดส์ 2012 นักแสดงดาวรุ่งหญิง  มาหยารัศมี 2556  สยามดารา สตาร์ส อวอร์ดส์ 2013 สาขา นักแสดงนำหญิงยอดเยี่ยม สาขาภาพยนตร์   พี่มาก..พระโขนง Daradaily The Great Award ครั้งที่ 3  สาขา นักแสดงหญิงที่สุดแห่งปี สาขาภาพยนตร์   รางวัลคมชัดลึก อวอร์ด ครั้งที่ 11 สาขาภาพยนตร์ นักแสดงนำหญิงยอดเยี่ยม  รางวัลภาพยนตร์แห่งชาติ สุพรรณหงส์ ครั้งที่ 23  นักแสดงนำหญิงยอดเยี่ยม  ทีวีพูลสตาร์ปาร์ตี้อวอร์ดส์ 2013  ดาราขวัญใจวัยทีน   เกิด อวอร์ด ครั้งที่ 2 สาขา เกิดที่สุด   เกิด อวอร์ด ครั้งที่ 2  สาขา เกิดมาฮอต   สยามดารา สตาร์ส อวอร์ดส์ 2013  สาขา สยามดารา สตาร์ส ป็อปปูลาร์ หญิง   Mthai Top Talk about 2013  สาขา นักแสดงหญิงที่ถูกพูดถึงมากที่สุด   ตะวันทอแสง 2557  รางวัลพระราชทานพระสุรัสวดี ตุ๊กตาทอง ครั้งที่ 30 สาขา นักแสดงหญิงยอดนิยม   แผลเก่า รางวัลพระราชทานพระสุรัสวดี ตุ๊กตาทอง ครั้งที่ 30 สาขา นักแสดงหญิงยอดเยี่ยม  รางวัลคมชัดลึก อวอร์ด ครั้งที่ 12 สาขาภาพยนตร์ นักแสดงนำหญิงยอดเยี่ยม  รางวัลภาพยนตร์แห่งชาติ สุพรรณหงส์ ครั้งที่ 24  นักแสดงนำหญิงยอดเยี่ยม  Daradaily The Great Award ครั้งที่ 3  สาขา นักแสดงหญิงที่สุดแห่งปี สาขาละครโทรทัศน์  กุหลาบร้ายของนายตะวัน รางวัลไนน์เอ็นเตอร์เทน อวอร์ดส์ ครั้งที่ 5 นักแสดงหญิงแห่งปี  สยามดารา สตาร์ส อวอร์ดส์ 2014 สาขา สยามดารา สตาร์ส ป็อปปูลาร์ (หญิง)   2558 สยามดารา สตาร์ส อวอร์ดส์ 2015 สาขา นักแสดงนำหญิงยอดเยี่ยม สาขาละครโทรทัศน์  นางชฎา BIOSCOPE award 2015 สาขา การแสดงแห่งปี (ฝ่ายหญิง)  ฟรีแลนซ์..ห้ามป่วย ห้ามพัก ห้ามรักหมอ รางวัลสมาคมผู้กำกับภาพยนตร์ไทย ครั้งที่ 6  สาขา นักแสดงนำหญิงยอดเยี่ยม  รางวัลสมาคมผู้กำกับภาพยนตร์ไทย ครั้งที่ 6  สาขา นักแสดงสมทบหญิงยอดเยี่ยม  รางวัลคมชัดลึก อวอร์ด ครั้งที่ 13 สาขาภาพยนตร์ นักแสดงนำหญิงยอดเยี่ยม  รางวัลภาพยนตร์ไทย ชมรมวิจารณ์บันเทิง ครั้งที่ 24  นักแสดงนำหญิงยอดเยี่ยม  โอเค อวอร์ด 2015  ผู้หญิงที่สวยที่สุดในสายตาผู้หญิง   รางวัลภาพยนตร์แห่งชาติ สุพรรณหงส์ ครั้งที่ 25 นักแสดงนำหญิงยอดเยี่ยม  ฟรีแลนซ์..ห้ามป่วย ห้ามพัก ห้ามรักหมอ รางวัลสตาร์พิคส์ ครั้งที่ 13  นักแสดงนำหญิงยอดเยี่ยม  รางวัลไนน์เอ็นเตอร์เทน อวอร์ดส์ ครั้งที่ 9 นักแสดงหญิงแห่งปี  นางชฎา / ฟรีแลนซ์..ห้ามป่วย ห้ามพัก ห้ามรักหมอ 2559 Fever Awards 2016 นักแสดงนำฟีเวอร์ สาขาภาพยนตร์ไทย 2016  20 ใหม่ ยูเทิร์นวัย หัวใจรีเทิร์น 2559 The BK Film Awards 2017 นักแสดงนำหญิง  2559 HOWE AWARDS 2016  รางวัลHOWE DIVA AWARDS 
นักแสดงหญิงที่เปรียบเสมือน
เป็นDivaแห่งวงการบันเทิง  2559 ชมรมวิจารณ์บันเทิง ครั้งที่ 25 รางวัลนักแสดงนำหญิงยอดเยี่ยม   2559  สุพรรณหงส์ ครั้งที่ 26 
จากสมาพันธ์สมาคมภาพยนตร์แห่งชาติ  รางวัลนักแสดงนำหญิงยอดเยี่ยม  2559 BIOSCOPE AWARDS 2016   รางวัล "การแสดงแห่งปี"   2559  รางวัลสมาคมผู้กำกับภาพยนตร์ไทยครั้งที่ 7  นักแสดงนำหญิงยอดเยี่ยม  2559 รางวัลไนน์เอ็นเตอร์เทน อวอร์ดส์ ครั้งที่ 10 นักแสดงหญิงแห่งปี  เพลิงนรี / 20 ใหม่ ยูเทิร์นวัย หัวใจรีเทิร์น 2560  รางวัลคมชัดลึก อวอร์ด ครั้งที่ 14  สาขาภาพยนตร์ นักแสดงนำหญิงยอดเยี่ยม  20 ใหม่ ยูเทิร์นวัย หัวใจรีเทิร์น2565 Thailand Zocial Awards 2022 Best Entertainment on Social Media สาขานักแสดงหญิง  2566 โทตี้มิวสิกอวอร์ดส์ 2022 เพลงศิลปินหน้าใหม่ยอดนิยม  ชอบป่ะเนี่ย 2568 รางวัลโทรทัศน์ทองคำ ครั้งที่ 39 นักแสดงนำหญิงยอดเยี่ยม  แม่หยัว

 อ้างอิง 

 แหล่งข้อมูลอื่น 





หมวดหมู่:นางแบบไทย
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงไทยเชื้อสายเบลเยียม
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นางแบบเด็กชาวไทย
หมวดหมู่:นักแสดงอิสระชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หมวดหมู่:นักร้องทีป็อป